**Ról an Oifigigh Covid-19**

Caithfidh chuile champa Oifigeach Covid-19 a cheapadh. Is gá ainm & sonraí teagmhála an Oifigigh a chur ar fhoirm iarratais na Scéime.

Moltar don Oifigeach Covid-19 cúrsa oiliúna ar-líne a dhéanamh.

Is faoi fhoireann an champa ar fad atá sé a dhéanamh cinnte go mbeidh an campa rite ar an bhealach is sábháilte agus go mbeifear ag cloí go daingin le treoirlínte sláinte poiblí a t-am ar fad, ach tá dualgais ar leith ar an Oifigeach Covid-19.

**Is é an príomh dhualgas atá ar an Oifigeach Covid-19 ná cinntiú go mbeidh an campa rite ar an bhealach is sábháilte, agus cinntiú go mbeidh gach uile ní ag cloí go daingin le treoirlínte sláinte poiblí.**

***Dualgais maidir le Bainistiú Foirne***

* A bheith ar an eolas faoi aon athrú a d'fhéadfadh a theacht ar na treoirlínte sláinte poiblí;
* Cinntiú go bhfuil foireann an champa ar an eolas faoi na treoirlínte sláinte poiblí is deireanaí atá i bhfeidhm;
* Cinntiú go bhfuil gach cinnire ar an eolas faoi comharthaí Covid-19;
* Cinntiú go bhfuil gach cinnire ar an eolas faoin tábhacht a bhaineann le lámha a nigh & dea-shláinteachas riospráide;
* Foirm dhearbhaithe foirne comharthaí Covid-19 a thabhairt do na cinnirí ar fad & a dhéanamh cinnte go gcomhlíonfar iad & go dtabharfar ar ais iad sula dtosóidh an campa;
* Cinntiú go mbeidh rolla an champa líonta isteach mar is ceart le ainm & uimhir teagmhála do gach paiste. Ainm & sonraí teagmhála aon duine eile a bhí ar láthair an champa a choinneáil freisin. Seo ar fhaitíos go mbeidh rianú teagmhála le déanamh tar éis an champa.

***Dualgais maidir le Cumarsáid le Tuismitheoirí / Caomhnóirí & Grúpaí Eile***

* Cinntiú go mbeidh mír bhreise ar an bhfoirm chlárúcháin le deimhniú nach raibh aon chomharthaí de Covid-19 ar pháiste, & na foirmeacha seo a fháil ar ais ó thuismitheoirí / caomhnóirí sula dtosóidh an champa;
* Córas sábhailte a chur i bhfeidhm i dtaca le tuismitheoirí / caomhnóirí ag fágáil páistí ag láthair an champa & iad a bhailiú arís;
* Cinntiú go bhfuil póstaeir / comharthaí Covid-19 le feiceáil go soiléir ag láthair an champa;
* Cinntiú go mbeidh cumarsáid & socruithe soiléir le grúpaí eile a bhíonn ag úsáid láthair an champa ag amanna eile i rith seachtain an champa.

***Dualgais maidir le Glanadh, Díghalrú & PPE***

* Cinntiú go bhfuil sceideal glantacháin rialta leagtha amach agus á chur i bhfeidhm;
* Cinntiú go bhfuil dóthain ábhar glantacháin, ábhar díghlaraithe lámh & ábhar cosanta (PPE) ar fáil don champa i rith an ama;
* Cinntiú go mbeidh díghalrú rialta á dhéanamh ar aon trealamh a mbeidh in úsáid i rith an champa.

***Dualgais maidir le Tinneas / Gortú / Timpiste***

* Córas soiléir a leagan amach chun déileáil le cás tinnis / gortaithe / timpiste, atá ag cloí le treoirlínte sláinte poiblí & cinntiú go mbeidh gach cinnire & tuismitheoirí / caomhnóirí ar an eolas faoin gcóras
* Córas a leagan amach le haghaidh Garchabhair a láimhseáil go sábháilte i rith an champa;
* Cinntiú go bhfuil málaí Garchabhair ar fáil leis na nithe ar fad a theastaíonn chun Garchabhair a thabhairt go sábháilte.

***Dualgais maidir le hImeachtaí Laethúil an Champa***

* Cinntiú go mbeidh scaradh sóisialta i bhfeidhm i rith an ama ar an gcampa, le haird ar leith ar amanna a mbeidh go leor daoine le chéile san áit chéanna (m.sh. am lóin);
* Cinntiú go mbeidh na cinnirí céanna le gach grúpa an t-am ar fad;
* Cinntiú go mbeidh nithe pearsanta na bpáistí á leagan in áit ar leith, & nach mbeidh siad ar fad caite sa mullach ar a chéile;
* Bealaí chun cur ina luí ar pháistí na lámha a nigh / a dhíghalrú go minic & dea-shláinteachas riospráide a leagan amach & a chur i bhfeidhm;
* Cinntiú go mbeifear ag cloí le treoirlínte sláinte poiblí i rith an ama agus le gach uile imeacht atá mar chuid den champa.

***Tá sé rí-thábhachtach go mbeidh a fhios ag cinnirí eile, tuismitheoirí & daoine ábhartha eile cé hé/hí an Oifigeach Covid-19 & sonraí teagmhála an Oifigigh acu***

***Bí cinnte nach mbeidh an Oifigeach Covid-19 i gcontúirt ó Covid-19***

***agus é / í i mbun a c(h)uid dualgais***